b'\n_START_ARTICLE_\nCefazolin\n_START_SECTION_\nIndikacije\n_START_PARAGRAPH_\nCefazolin se uporablja zlasti za zdravljenje oku\xc5\xbeb ko\xc5\xbee, lahko pa se uporablja tudi pri srednje hudih oku\xc5\xbebah plju\xc4\x8d, kosti, sklepov, \xc5\xbeelodca, krvi, sr\xc4\x8dnih zaklopk in se\xc4\x8dil. Klini\xc4\x8dno je u\xc4\x8dinkovit zoper oku\xc5\xbebe, ki jih povzro\xc4\x8dajo stafilokoki in streptokoki. Te bakterije sicer normalno naseljujejo ko\xc5\xbeo. Pri ve\xc4\x8d vrstah bakterij je bila opa\xc5\xbeena odpornost proti cefazolinu.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nNe\xc5\xbeeleni u\xc4\x8dinki pri cefazolinu niso pogosti. Mo\xc5\xbeni ne\xc5\xbeeleni u\xc4\x8dinki vklju\xc4\x8dujejo drisko, bole\xc4\x8dino v \xc5\xbeelodcu, slabost, bruhanje in izpu\xc5\xa1\xc4\x8daj._NEWLINE_Kot pri dolo\xc4\x8denih drugih cefalosporinih cefazolin v svoji kemijski zgradbi vsebuje stransko verigo z N-metiltiotetrazolom (NMTT ali 1-MTT). Ko se zdravilo v telesu razgradi, se spro\xc5\xa1\xc4\x8da prosti NMTT, ki lahko povzro\xc4\x8di hipoprotrombinemijo (verjetno zaradi zaviranja encima epoksid-reduktaze vitamina K in reakcije z etanolom, ki je podobna tisti pri disulfiramu (zaradi zaviranja encima aldehid-dehidrogenaze).\n_START_SECTION_\nZa\xc5\xa1\xc4\x8ditena imena\n_START_PARAGRAPH_\nCefazolin se na tr\xc5\xbei\xc5\xa1\xc4\x8du pojavlja pod razli\xc4\x8dnimi za\xc5\xa1\xc4\x8ditenimi imeni: Ancef, Cefacidal, Cefamezin, Cefrina, Elzogram, Faxilen, Gramaxin, Kefazol, Kefol, Kefzol, Kefzolan, Kezolin, Novaporin in Zolicef.'